मॉनसून सत्र : विपक्ष के नेताओं से मिलेंगे प्रणब  
लोकसभा में विपक्ष के नेता और वित्त मंत्री प्रणब मुखर्जी रविवार को विपक्ष के नेताओं से मुलाकात करेंगे।
लोकसभा में विपक्ष के नेता और वित्त मंत्री प्रणब मुखर्जी रविवार को विपक्ष के नेताओं से मुलाकात करेंगे। संसद के मॉनसून सत्र से पहले हो रही इस बैठक में प्रणब मुखर्जी लाल कृष्ण आडवाणी, सुषमा स्वराज और अरुण जेटली से मुलाकात करेंगे। लोकायुक्त की रिपोर्ट के आधार पर कर्नाटक के मुख्यमंत्री येदियुरप्पा का इस्तीफा मांग चुकी बीजेपी संसद सत्र में सरकार को 2 जी और दूसरे घोटालों को लेकर घेरने की तैयारी कर रही है। ऐसे में बीजेपी नेताओं के संग प्रणब मुखर्जी की यह बैठक काफी अहम है। माना जा रहा है कि बैठक में प्रणब विपक्षी नेताओं से सत्र चलाने में सहयोग देने की गुज़ारिश करेंगे। संसद का मॉनसून सत्र एक अगस्त से शुरू होगा।